Het orgasme Q&A van Barry R. KomisarukBeverly WhippleSara NasserzadehCarlos Beyer-Flores | Boek en recensies | Hebban.nl
Het orgasme Q&A
Barry R. Komisaruk , Beverly Whipple , Sara Nasserzadeh , Carlos Beyer-Flores
9789033489518 , 9789033496547 Meevaller nou 'n nagmerrie vir Vrystater | Netwerk24
Deur Jana Breytenbach 14 Julie 2020 05:45
’n Man van Hennenman in die Vrystaat kon sy geluk nie glo nie toe hy ’n SMS-boodskap kry wat hom inlig dat hy R350 000 gewen het.
Willem Snyman, wat in die vervoerbedryf werk, het gesê hy het in Mei ’n boodskap op sy selfoon ontvang waarin hy dié bedrag gewen het.
Die instruksies was maklik. Hy moes ene Leatitia Steyn op Facebook Messenger kontak.
Die profielfoto wat ene Leatitia Steyn gebruik het op Facebook Messenger. Foto: Verskaf
Snyman het dit gedoen en Steyn het in Engels terug geantwoord.
Volgens Snyman het sy vir hom gesê hy het die prys gewen, maar Snyman het toe gesê dat hy hom nooit vir enige kompetisie ingeskryf het nie.
Dit is die foto wat ene Michael as sy profielfoto op WhatsApp gebruik. By nadere ondersoek is bevestig die man is Frank Furness wat in die fiksheidsbedryf in Amerika werk. Foto: https://fitnessbusinesspodcast.com/tag/fitex/
Sy het vir hom gesê dit is ’n Facebook-kompetisie waar hulle wenners trek.
Sy het net een versoek gehad. Hy moes vir ’n sekuriteitskode betaal sodat die koerierdienste die geld met ’n helikopter by hom kan aflaai omdat hulle dit nie in die Covid-19-inperkingstyd met ’n voertuig sou kon doen nie. Die prysgeld kon egter nie oor die internet oorgeplaas word nie.
Volgens Snyman sou hulle die geld in ’n klein metaalboks plaas en dit kom aflewer.
Volgens Snyman moes hy herhaaldelik betalings doen oor sekuriteitskodes wat hy moes verifieer en ook selfs ’n bedrag aan die Suid-Afrikaanse Inkomstediens om te verseker dat die geld wel prysgeld is sodat hulle nie daarop beslag lê nie.
Snyman het gesê hy het altesaam R22 000 betaal en moes van die geld by vriende leen om die betalings te kon doen.
Toe raak dinge vreemder, sê Snyman.
Steyn verdwyn toe en hy moes verder met ene Michael praat.
Skermgrepe van die boodskappe tussen Leatitia Steyn en Willem Snyman. Foto: Verskaf
Snyman het toe lankal snuf in die neus gekry en daarop aangedring dat hulle sy geld terugbetaal.
In Netwerk24 se besit is talle boodskappe tussen Snyman en Michael waar dit duidelik raak dat Michael net fokus op Snyman wat nog een deposito moet maak.
Netwerk24 het herhaaldelik probeer om telefonies met Michael te praat, maar elke oproep is doodgedruk. Hy het wel op WhatsApp-boodskappe gereageer, maar al wat hy gesê het, was dat “Snyman weet wat hy moet doen om die prysgeld te kry”.
Leatitia Steyn het selfs ’n bewys van die sekuriteitskode aan Willem Snyman gestuur sodat hy meer geld moes betaal om sy prysgeld te kry. Foto: Verskaf
Michael is uitdruklik vir sy maatskappy se naam en besonderhede gevra, asook om die hele situasie te verduidelik. Hy het egter versuim om dit te doen.
Hy wou ook nie verduidelik hoekom die geld nie elektronies oorgeplaas kon word nie.
By verdere ondersoek is bevestig die nommer wat Michael gebruik, is ’n Amerikaanse nommer en die foto wat hy as profielfoto gebruik, is van ’n man met die naam Frank Furness wat in die fiksheidsbedryf in Amerika werk.
Netwerk24 het dié inligting aan Micheal oorgedra sodat hy ’n verduideliking kon gee, maar hy het nie daarop gereageer nie.
Snyman het gesê hy het die polisie op Hennenman genader, maar is weggewys omdat “hulle my nie kon help nie”.
Dit is die boks waarin Leatitia Steyn en ene Michael vir Willem Snyman gesê het die geld by hom afgelewer sou word. Foto: Verskaf
Meer oor: Slenter | Hennenman | Willem Snyman
Twee vas ná slenter om wedders te lok